## Pravilnik o načinu obračunavanja i plaćanja poreza na dohodak od nesamostalnog rada (plaće i mirovine)

### NN 113/1993 (21.12.1993.), Pravilnik o načinu obračunavanja i plaćanja poreza na dohodak od nesamostalnog rada (plaće i mirovine)

# MINISTARSTVO FINANCIJA

Na temelju odredbi članka 7. stavak 4., članka 41. stavak 4. i 47. stavak
1. Zakona o porezu na dohodak ("Narodne novine", broj 109/93),
ministar financija donosi

## PRAVILNIK

### o načinu obračunavanja i plaćanja poreza na dohodak od nesamostalnog rada (plaće i mirovine) POSLOPRIMAC, UMIROVLJENIK, POSLODAVAC

Članak 1.

(1) Posloprimcima u smislu ovog Pravilnika smatraju se osobe koje su
bile ili jesu namještene ili zaposlene u javnoj ili privatnoj službi i
koje po osnovi prijašnjeg ili sadašnjeg rada dobivaju plaću. Posloprimci
su i pravni sljednici tih osoba sve dok dobivaju plaću po osnovi prijašnjeg
rada njihovog pravnog prethodnika.

(2) Umirovljenici se oporezuju kao posloprimci. Umirovljenici su u smislu
ovog Pravilnika osobe koje dobivaju mirovinu od zakonom utvrđenih ustanova
mirovinskog i invalidskog osiguranja, na temelju doprinosa koje su izdvajali
od plaće iz prijašnjeg radnog odnosa, te osobe koje od prijašnjeg poslodavca
dobivaju dohodak od nesamostalnog rada.

(3) Nesamostalnim radom u smislu ovog Pravilnika smatra se svaki odnos
između poslodavca i posloprimca u kojem je posloprimac obvezan raditi po
uputama poslodavca.

(4) Posloprimcem u smislu ovog Pravilnika ne smatra se osoba koja obavlja
samostalnu djelatnost uz naknadu (obrtnici, slobodna zanimanja, poljoprivredna
i šumarska djelatnost), jer se ova naknada smatra dohotkom od samostalne
djelatnosti.

(5) Poslodavci su u smislu ovog Pravilnika pravne osobe ili fizičke
osobe koje zapošljavaju ili su zapošljavale fizičke osobe radi potrebe
obavljanja poslova i koje fizičkim osobama isplaćuju ili su isplaćivale
plaću. Poslodavcem se smatraju i poslovne jedinice (dijelovi poduzetnika)
ako isplaćuju plaće.

(6) Poslodavac je i pravna ili fizička osoba koja za obavljanje poslova
posuđuje posloprimca trećoj osobi.

(7) U smislu ovog Pravilnika, obveze poslodavaca imaju i zakonom utvrđene
ustanove mirovinskog i invalidskog osiguranja glede mirovina koje isplaćuju
umirovljenicima.

(8) U smislu ovog Pravilnika, obveze poslodavca imaju i isplatitelji
stipendija iznad visine minimalne plaće.

PLAĆA (PLAĆE, MIROVINE I DRUGI PRIMICI)

Članak 2.

(1) Pod plaćom u smislu članka 7. i članka 9. Zakona o porezu na dohodak
razumijevaju se svi primici koji posloprimcu pritječu na temelju rada,
bez obzira pod kojim su nazivom ili u kojem obliku primici ostvareni.

(2) Plaćom se smatraju i:

1. primici osoba za budući rad,

2. poduzetnička plaća koja se pri utvrđivanju poreza na dohodak i poreza
na dobit priznaje u rashode, pri čemu se poduzetnička plaća utvrđuje najmanje
u visini dvostruke minimalne plaće koja vrijedi za mjesec za koji se isplaćuje
plaća,

3. isplate naknada zbog:

- godišnjeg i tjednog odmora,

- dopusta,

- državnog blagdana i neradnih dana utvrđenih zakonom,

- slobodnih dana,

- ostalih slobodnih dana utvrđenih posebnim ugovorom ili općim aktom
poslodavca

4. posebni primici za radi ili usluge obavljene izvan redovnog radnog
vremena, kao što su primici za prekovremeni rad, za noćni rad, za rad nedjeljom
i slično,

5. primici koje posloprimcu isplaćuje poslodavac u slučaju njegove spriječenosti
za rad zbog bolesti i povreda,

6. svi posebni primici prema članku 3., članku 4. i članku 5. ovog Pravilnika.

(3) Plaćom se u skladu s člankom 9. Zakona o porezu na dohodak razumijevaju
svi primici od obavljanja privremenih i povremenih poslova i poslova na
temelju ugovora o radu, a između ostalog poslovi koje obavljaju

- prodavači novina ako se bave samo prodajom novina za novinska poduzeća
i ako nisu s njima u radnom odnosu,

- osobe koje prodaju ljekovito bilje i šumske plodove, ili ostvaruju
prihode od lova i ribolova ako s poslodavcima nisu u radnom odnosu i ako
im lov i ribolov, te sakupljanje ljekovitog bilja nije osnovni izvor prihoda,

- obalski i transportni radnici i druge osobe koje povremeno i pretežno
uporabom tjelesne radne snage za poslodavce obavljaju fizičke poslove te
druge poslove, kao što su čišćenje prostorija, pranje radnih odijela i
opreme i slične poslove ako nisu u radnom odnosu s poslodavcem,

- osobe koje rade po komadu u svojoj kući od materijala naručitelja,
ako s poslodavcem nisu u radnom odnosu ("rad po komadu").

(4) Plaćom se ne smatraju i ne podliježu oporezivanju primici koji su
navedeni u članku 6. Zakona o porezu na dohodak.

NAKNADE, POTPORE I NAGRADE

Članak 3.

U skladu s odredbama članka 7. stavka 1. točke 3. Zakona o porezu na
dohodak, primici po osnovi naknada, potpora i nagrada koji prelaze najniže
iznose utvrđene općim kolektivnim ugovorima, smatraju se plaćom. Ovim primicima
smatraju se poglavito:

- regres za korištenje godišnjeg odmora isplaćen iznad iznosa najniže
osnovne plaće,

- pomoći radnicima u slučaju smrti supružnika, roditelja ili djece radnika,
bolovanje radnika dužeg od 90 dana i slično, isplaćene iznad najnižih iznosa
utvrđenih općim kolektivnim ugovorima

- dnevnice za službeno putovanje u zemlji iznad iznosa utvrđenih općim
kolektivnim ugovorima,

- dnevnice za službeno putovanje u inozemstvo isplaćene iznad iznosa
što ih utvrdi ministar financija,

- terenski dohodak isplaćen iznad iznosa utvrđenih općim kolektivnim
ugovorima,

- naknada za odvojeni život od obitelji isplaćena iznad iznosa utvrđenih
općim kolektivnim ugovorima,

- naknada troškova prijevoza na posao i s posla isplaćena iznad visine
stvarnih troškova prijevoza sredstvima javnog prometa,

- naknada troškova za korištenje privatnog automobila u službene svrhe
isplaćena iznad najnižih iznosa utvrđenih općim kolektivnim ugovorima,

- naknada troškova prehrane tijekom rada (topli obrok) iznad najnižih
iznosa utvrđenih općim kolektivnim ugovorima,

- jubilarne nagrade isplaćene iznad najnižih iznosa utvrđenih općim
kolektivnim ugovorom za javne djelatnosti i javna poduzeća,

- druge naknade, potpore i nagrade utvrđene posebnim kolektivnim ugovorom,
općim aktom, odnosno aktom poslodavca u ukupno isplaćenom iznosu (prigodne
nagrade druge nespomenute pomoći radnicima i slično).

PLAĆA U SLUČAJU ZAKAŠNJELE ISPLATE

Članak 4.

(1) Ako poslodavac s posloprimcem zaključi pisani ugovor o pozajmici
plaće, pa se plaća isplaćuje sa zakašnjenjem, obveza poreza dospijeva u
trenutku kad je plaća trebala biti isplaćena odnosno na dan od kojega se
obračunavaju kamate po ugovoru. U tom se slučaju kamate isplaćene posloprimcu
na temelju odredbi ugovora o pozajmici ne smatraju plaćom.

(2) Ako poslodavac isplaćuje posloprimcu plaću sa zakašnjenjem, a ugovor
o pozajmici iz prethodnog stavka nije zaključen, plaćom se smatraju i obračunate
kamate. Ukupna plaća (uključujući i kamate) oporezuje se u trenutku isplate.

(3) Odredbe općih kolektivnih ugovora kojima su propisana prava posloprimaca
u slučaju zakašnjele isplate plaće, smatraju se ugovorom iz stavka (1)
ovog članka.

POSEBNI PRIMICl U NOVCU I NARAVI

Članak 5.

Plaćom se smatraju i posebni primici u novcu, stvarima i uslugama koje
imaju novčanu vrijednost (stan, troškovi robe, usluge i ostala primanja
u naravi), u koje ulaze:

- korištenje poslovnih zgrada i njihovih dijelova, garaža, odmarališta
i kuća za odmor, stambenih zgrada i stanova, prijevoznih sredstava i plovnih
objekata koje poslodavac omogućuje posloprimcu, njegovoj obitelji i drugim
osobama,

- nadoknađivanje ili plaćanje najamnine za stanovanje,

- plaćanje izdataka za godišnji odmor, preventivne odmore, izlete i
sl.

- plaćanje izdataka za šport i rekreaciju (najam športskih terena, dvorana,
sauna i odgovarajućih rekvizita i slično),

- korištenje kredita uz povoljnije kamate, odnosno kamate ispod eskontne
stope Narodne banke Hrvatske,

- primanja ostvarena u uslugama bez naknade, raznim darovima, ugošćenjima
i slično.

UTVRĐIVANJE VRIJEDNOSTI PRIMITKA U NOVCU I NARAVI

Članak 6.

(1) Porez na dohodak od drugih primitaka iz članka 5. ovog Pravilnika
obraćunava se i plaća:

- pri korištenju poslovnih zgrada i njihovih dijelova

- na iznos plaćene zakupnine ili najamnine odnosno na iznos zakupnine
ili najamnine prema tržišnim cijenama,

- pri korištenju stambenih zgrada i stanova - na mjesečni iznos izražen
u novčanoj vrijednosti koji udgovara iznosu stanarine prema stvarnim troškovima
odnosno tržišnim cijenama,

- pri korištenju garaža - na iznos zakupnine prema stvarnim troškovima
odnosno tržišnim cijenama,

- pri korištenju odmarališta i kuća za odmor - na stvarnu cijenu usluge,
odnosno zakupnine koju je poslodavac platio za svojeg posloprimca i njegovu
obitelj ili drugu osobu odnosno na kalkulacijom utvrđenu cijenu usluge
smještaja, prehrane i drugih usluga.

- pri korištenju prijevoznih sredstava - na iznos koji se dobije tako
da se ukupno prijeđena kilometraža vozilom registriranim na tvrtku odnosno
poduzeće u privatne svrhe posloprimca ili druge osobe pomnoži s 50 % cijene
litre benzina super po prijeđenom kilometru. Ako se omogućuje korištenje
vozila registriranog na tvrku odnosno poduzeće u privatne svrhe, poslodavac
je obvezan donijeti akt o načinu i uvjetima korištenja vozila u privatne
svrhe. Ovim aktom utvrđuje se tko ima pravo koristiti vozilo u privatne
svrhe, razdoblje korištenja te način vođenja evidencije o prijeđenoj kilometraži
u privatne svrhe. Poslodavac je obvezan ispostavi Porezne uprave nadležnoj
prema mjestu prebivališta korisnika vozila dostaviti odluku koja sadrži
ime i prezime osobe koja će vozilo koristiti u privatne svrhe, marku i
registarski broj vozila i razdoblje korištenja vozila. Istodobno s davanjem
vozila na korištenje u privatne svrhe poslodavac je obvezan u poreznu karticu
osobe koja vozilo koristi evidentirati sve propisane podatke o korištenju
(osnovicu i obračunati porez), na temelju evidencije o korištenju vozila.
Ako akt i odluka iz prethodnog stavka nisu doneseni, odnosno ako se ne
vodi evidencija o korištenju vozila, vozilo se ne može koristiti u privatne
svrhe,

- pri korištenju plovnih objekata - na iznos dobiven umnoškom broja
sati korištenja i tržne cijene korištenja plovnog objekta po satu. Ako
se omogućuje korištenje plovnih objekata registriranih na tvrtku odnosno
poduzeće u privatne svrhe, poslodavac je obvezan donijeti akt koji propisuje
način i uvjete korištenja plovnih objekata u privatne svrhe, a napose poimenično
navesti tko ima pravo koristiti plovni objekt u privatne svrhe, razdoblje
korištenja te način vođenja evidencije o ovom korištenju. Evidencija o
korištenju mora obvezno sadržavati broj sati korištenja plovnog objekta
u privatne svrhe. Akt (odluku) poslodavca kojom se daje plovni objekt na
korištenje u privatne svrhe treba dostaviti ispostavi Porezne uprave nadležnoj
prema mjestu prebivališta osobe koja koristi plovni objekt u privatne svrhe.
Podaci o korištenju plovnog objekta u privatne svrhe na temelju evidencije
o korištenju, unose se u poreznu karticu osobe koja koristi plovni objekt.
Ako akt i odluka nisu doneseni ili se ne vodi evidencija o korištenju plovni
objekt se ne može koristiti u privatne svrhe,

- pri nadoknadi najamnine za stanovanje - na iznos izdataka tijekom
mjeseca nastalih plaćanjem ili nadoknađivanjem najamnine za stanovanje
posloprimca, njegove obitelji ili druge osobe,

- pri plaćanju izdataka za godišnji odmor, preventivni odmor, izlete
i slično - na stvarni iznos ovih izdataka tijekom mjeseca,

- pri plaćanju izdataka za šport i rekreaciju - na stvarno plaćeni iznos
izdataka za ove namjene tijekom mjeseca,

- pri korištenju kredita uz povoljnije kamate, odnosno kamate ispod
eskontne stope Narodne banke Hrvatske,

- na razliku između ugovorenih kamata i kamata obračunatih po eskontnoj
stopi Narodne banke Hrvatske,

- pri primanju darova, usluga i slično čija je pojedinačna vrijednost
preko 100 DEM prema srednjem tečaju Narodne banke Hrvatske po pojedinom
posloprimcu godišnje - na dinarsku vrijednost iste ili slične vrsti stvari
odnosno usluge prema stvarnim tržišnim cijenama,kalkulacijom poslodavca
utvrđenu cijenu usluge.

(2) Podaci o primicima u novcu i naravi unose u poreznu karticu posloprimca.

(3) Ako su primanja u naravi odobrena posloprimcu uz plaćanje naknade
za njihovo korištenje, a naknada nije utvrđena u visini tržišne cijene
tih primanja, treba utvrditi razliku između tržišne cijene i naknade koju
je posloprimac platio i tako utvrđena razlika smatra se plaćom posloprimca.

(4) Ako osnovice poreza na dohodak od drugih primitaka iz ovog članka
nisu utvrđene, ili su utvrđene nerealno i neobjektivno, utvrdit će ih nadležna
ispostava Porezne uprave.

UTVRĐIVANJE POREZA IZ PLAĆA

Članak 7.

(1) Porez na dohodak od plaća obračunava i obustavlja poslodavac iz
svakog isplaćenog iznosa plaće uz prethodno umanjenje za zakonom propisana
obvezna izdvajanja iz plaće i za neoporezivi dio dohotka - osobne odbitke
iz članka 35. i članka 118. stavak 6. Zakona o porezu na dohodak.

(2) Osobni odbici se utvrđuju od minimalne plaće iz mjeseca koji prethodi
mjesecu isplate plaća. sukladno članku 38. stavku 4. Zakona o porezu na
dohodak. Za obračun osobnih odbitaka iznos minimalne plaće zaokružuje se
na tisuću hrvatskim dinara.

(3) Obračun poreza na dohodak od nesamostalnog rada obavlja se kumulativno
pri svakoj isplati plaća primjenom poreznih stopa iz članka 38. stavak
3. istog Zakona.

(4) Iznimno od odredbi stavka 3. ovog članka, ako se plaća ili mirovina
isplaćuje više puta tijekom mjeseca, porez se može obračunavati pri svakoj
isplati, na plaću umanjenu za zakonom propisana izdvajanja i to primjenom
akontacijske stope u visini od 15 %. U ovom slučaju poslodavac je obvezan
pri zadnjoj isplati u mjesecu odnosno zadnjeg radnog dana u mjesecu sastaviti
točan obračun poreza na ukupno isplaćene plaće tijekom mjeseca, uzimajući
pri tome u obzir osobne odbitke prema poreznoj kartici, primjenom stopa
iz članka 38. stavka 3. Zakona o porezu na dohodak.

(5) Kod plaća, mirovina i drugih dohodaka od nesamostalnog rada ostvarenih
u inozemstvu na koje u inozemstvu porez nije plaćen, posloprimci imaju
glede obračuna i uplate poreza na dohodak obveze poslodavca, odnosno obvezni
su obračunati porez prema stavku (3) ili (4) ovog članka i uplatiti ga
na propisane račune pri svakom primitku plaće i drugih dohodaka od nesamostalnog
rada.

(6) Obračun poreza na dohodak po ugovorima iz članka 2. stavka 3. ovog
Pravilnika obračunava se na svaki pojedinačni primitak po stopi od 25 %
bez prava na osobne odbitke.

(7) Porez na dohodak od naknada, potpora i nagrada isplaćenih iznad
najnižih iznosa utvrđenih općim kolektivriim ugovorima iz članka 3. alineje
1-10 ovog Pravilnika obračunava se na razliku između stvarno isplaćenog
iznosa i najnižeg iznosa utvrđenog općim kolektivnim ugovorima.

(8) Porez na dohodak od drugih naknada, potpora i nagrada utvrđenih
posebnim kolektivnim ugovorom, općim aktom odnosno aktom poslodavca iz
članka 3. alineje 11. ovog Pravilnika obračunava se i plaća na stvarno
isplaćeni iznos.

(9) Porez na dohodak od stipendija obraćunava se na razliku između iznosa
stvarno isplaćene stipendije i iznosa minimalne plaće iz mjeseca koji prethodi
mjesecu u kojem je isplaćena stipendija.

URAČUNAVANJE INOZEMNIH POSLOVA

Članak 8.

(1) Ako je iz plaća koje su ostvarene u inozemstvu, a isplaćuje ih domaći
poslodavac u inozemstvu već plaćen porez što odgovara domaćem porezu na
dohodak, u inozemstvu plaćeni porez priznaje se prilikom utvrđivanja poreza
na dohodak obračunatog prema domaćim propisima, a na način iz stavka 2.
ovog članka.

(2) U inozemstvu plaćeni porez na dohodak priznaje se najviše do visine
domaćeg poreza na dohodak obračunatog na dohotke ostvarene i oporezovane
u inozemstvu.

(3) Radi priznavanja u inozemstvu plaćenog poreza poslodavac je obvezan
nadležnoj ispostavi Porezne uprave priložiti dokaz o plaćanju poreza na
dohodak u inozemstvu. Ako poslodavac utvrdi da na dohodak ostvaren u inozemstvu
nije plaćen porez, obvezan je uplatiti taj iznos poreza. Ako činjenicu
da porez na dohodak posloprimca u inozemstvu nije plaćen utvrdi Porezna
uprava, dužan iznos platit će poslodavac na zahtjev Porezne uprave.

OBVEZE POSLODAVCA GLEDE OBUSTAVE I UPLATE POREZA NA DOHODAK

Članak 9.

(1) Poslodavac je obvezan porez iz plaća obustaviti i uplatiti na propisane
račune kod Zavoda za platni promet na način iz stavka 2. do 4. ovog članka.
Pri isplati plaća u novcu plaćanje poreza dospijeva istodobno s isplatom,
odnosno isplata plaća i uplata poreza obavlja se istog dana. Glede dohodaka
u naravi, porez na dohodak plaća se najkasnije zadnjeg radnog dana u mjesecu
u kojemu je ostvaren. U slučajevima višekratne isplate plaća i obračuna
poreza u skladu sa člankom 7. stavak (4) ovog Pravilnika, razlika poreza
na dohodak po obračunu uplaćuje se najkasnije do 5. u mjesecu za protekli
mjesec.

(2) Porez na dohodak od nesamostalnog rada uplaćuje se prema općini
prebivališta, odnosno boravišta poreznog obveznika.

(3) Ako fizička osoba - porezni obveznik prema Zakonu o porezu na dohodak,
nema u Republici Hrvatskoj ni prebivalište ni boravište, porez na dohodak
od nesamostalnog rada uplaćuje se prema sjedištu poslodavca.

(4) Ako se obveze poreza na dohodak i kamata zbog nepravodobne uplate
ne podmire do 5. u mjesecu za protekli mjesec, nadležna ispostava Porezne
uprave će za dužni iznos poreza blokirati žiro-račun isplatitelja, te pokrenuti
postupak prisilne naplate i prekršajni postupak prema odredbama Zakona
o porezu na dohodak.

OBVEZE POSLODAVCA GLEDE IZVJEŠTAVANJA

Članak 10.

(1) Poslodavac odnosno isplatitelj dohotka obvezan je sastaviti i Poreznoj
upravi dostaviti "Izvještaj o dohotku od nesamostalnog rada i uplaćenom
porezu na dohodak u \_\_\_\_\_ mjesecu \_\_\_\_\_ godine", za sve isplate dohotka
od nesamostalnog rada obavljene tijekom mjeseca. Izvještaj treba dostaviti
ispostavi Porezne uprave nadležnoj prema sjedištu poslodavca odnosno isplatitelju
dohotka od nesamostalnog rada i isplatitelja mirovine, do 5. u tekućem
mjesecu za prethodni mjesec, odnosno do 7. u mjesecu za poslodavce iz članka
44. i članka 45. Zakona o porezu na dohodak.

(2) Izvještaj iz prethodnog stavka sadrži i poduzetničku plaću a dostavlja
se Poreznoj upravi i u slučaju kada se obračunava i isplaćuje samo poduzetnička
plaća.

(3) lzvještaj iz prethodnog stavka treba dostaviti Poreznoj upravi i
ako tijekom mjeseca nisu obavljane isplate dohotka od nesamostalnog rada
odnosno uplate poreza na dohodak od nesamostalnog rada. Izvještaj se u
ovom slučaju dostavlja s bilješkom "U mjesecu \_\_\_\_\_\_\_\_ nisu isplaćene
plaće - mirovine, odnosno drugi dohoci od nesamostalnog rada", ovjereni
pečatom i potpisom odgovorne osobe poslodavca odnosno isplatitelja dohotka
od nesamostalnog rada.

(4) "Izvještaj o dohotku od nesamostalnog rada i uplaćenom porezu
na dohodak u \_\_\_\_\_\_\_\_\_\_mjesecu \_\_\_\_\_\_\_\_\_\_\_\_\_ godine" sastavlja se
zbrojno za sve posloprimce jednog poslodavca, a sadrži podatke o svim obavljenim
isplatama i naknadama dohotka od nesamostalnog rada tijekom mjeseca. U
prilogu ovog zbrojnog "Izvještaja. . ." na razini poslodavca
podnose se posebni "Izvještaji. . ." sa zbrojnim podacima prema
općinama na čijem području su prebivališta posloprimaca koji se grupiraju
prema nadležnim ispostavama Porezne uprave.

(5) Izvještaj iz stavka (1) ovog članka obvezno sadrži podatke o ukupnom
broju posloprimaca, iznosu obračunate plaće i drugih dohodaka i poreza
na dohodak, iznosu uplaćenog poreza na dohodak, iznosu prireza, iznosu
obračunatih i uplaćenih doprinosa, datum isplate plaće i drugih vrsta dohodaka,
datum uplate poreza na dohodak, podatak o broju žiro-računa preko kojeg
poslodavac obavlja poslovanje i podatak o nadležnoj organizaciji kod koje
poslodavac ima otvoren žiro-račun.

(6) Na poleđini zbrojnog "Izvještaja. . ." na razini poslodavca
treba unijeti podatke o isplaćenom dohotku od nesamostalnog rada tijekom
mjeseca po vrstama.

(7) Obrazac "Izvještaj o dohotku od nesamostalnog rada i uplaćenom
porezu na dohodak u \_\_\_\_\_\_\_\_\_\_\_mjesecu godine" sastavni je dio ovog
Pravilnika.

(8) Uz Izvještaj iz prethodnog članka, poslodavac odnosno isplatitelj
obvezan je nadležnoj ispostavi Porezne uprave dostaviti ovjerene kopije
naloga o uplaćenom porezu na dohodak i kopije naloga o uplaćenim kamatama
zbog nepravodobne uplate, ako uplata obveze poreza na dohodak kasni, osim
poslodavaca koji uplatu poreza na dohodak obavljaju sa žiro-računa otvorenog
kod Zavoda za platni promet.

ODBITAK POREZA NA PLAĆE PREMA POREZNOJ KARTICI

Članak 11.

(1) U skladu s odredbama članka 47. Zakona o porezu na dohodak, uvodi
se Kartica poreza na dohodak od nesamostalnog rada (u daljem tekstu: "porezna
kartica").

(2) Obrazac porezne kartice sastavni je dio ovog Pravilnika.

(3) Temeljem porezne kartice provodi se postupak utvrđivanja neoporezivog
dijela dohotka - osobnih odbitaka svakog posloprimca i temelj je obračuna
poreza na dohodak od nesamostalnog rada.

(4) Porezna kartica jest evidencija u koju se kronološkim slijedom unose
podaci o isplati plaća i drugih primitaka izjednačenih s plaćom i uplati
poreza na dohodak od nesamostalnog rada svakog posloprimca tijekom jedne
kalendarske godine, na temelju podataka iz "Računa plaće - mirovine"
ili druge odgovarajuće knjigovodstvene evidencije plaća.

(5) Poreznu karticu ispostavlja i besplatno izdaje nadležna ispostava
Porezne uprave (prema najestu prebivališta posloprimca) prije početka svake
kalendarske godine, a najkasnije do kraja mjeseca studenog tekuće za iduću
kalendarsku godinu.

(6) Iznimno, porezna kartica može se izdati i tijekom godine, kada porezni
obveznik prvi put zasniva radni odnos ili u slučaju njezina otuđenja, gubitka
ili uništenja.

(7) U slučaju otuđenja, gubitka, uništenja porezne kartice i slično
izdaje se nova porezna kartica s oznakom "DUPLIKAT".

(8) Poreznu karticu čuva poslodavac tijekom kalendarske godine. Poreznu
karticu popunjenu propisanim podacima treba dostaviti nadležnoj ispostavi
Porezne uprave (prema mjestu prebivališta posloprimca) nakon isteka kalendarske
godine, a najkasnije do 31. siječnja tekuće godine za proteklu kalendarsku
godinu.

(9) Prije predaje porezne kartice nadležnoj ispostavi Porezne uprave,
poslodavac je obvezan sastaviti i ovjeriti prijepis porezne kartice svakog
posloprimca, odnosno poreznu karticu može fotokopirati i ovjeriti. Ovjereni
prijepis ili fotokopiju porezne kartice posloprimca poslodavac čuva u razdoblju
trajanja radnog odnosa posloprimca, odnosno u razdoblju od najmanje pet
(5) godina nakon isteka kalendarske godine za koju je porezna kartica izdana.

(10) Tijekom kalendarske godine poslodavac smije posloprimcu dati poreznu
karticu samo privremeno radi predočenja nadležnoj ispostavi Porezne uprave.

(11) Porezna kartica izdaje se svakom poreznom obvezniku - posloprimcu,
odnosno može se izdati preko poslodavca za svakog njegovog posloprimca.

(12) Nadležna Porezna uprava jednom posloprimcu izdaje jednu ili više
poreznih kartica, ovisno o broju poslodavaca kod kojih posloprimac ostvaruje
dohodak od nesamostalnog rada. Porezna kartica ne izdaje se posloprimcima
koji obavljaju poslove propisane u članku 2. stavka 3. ovog Pravilnika.

(13) Posloprimci su obvezni od Porezne uprave preuzetu poreznu karticu
predati poslodavcu najkasnije do 5. siječnja tekuće godine (ako se radi
o radnom odnosu koji je zasnovan u prethodnom razdoblju) ili na početku
novozasnovanog radnog odnosa.

(14) Svaku promjenu koja utječe na neoporezivi dio dohotka (osobne odbitke),
porezni obveznik je obvezan prijaviti nadležnoj ispostavi Porezne uprave
i priložiti odgovarajuću dokumentaciju u roku sedam (7) dana od dana nastanka
promjene.

(15) Prijavljena i u poreznu karticu uvedena promjena iz prethodnog
stavka tijekom mjeseca priznaje se u neoporezivi dohodak od prvog dana
idućeg mjeseca.

(16) Ako posloprimcu prestane radni odnos tijekom godine zbog smrti
ili odlaska u mirovinu, poslodavac je obvezan poreznu karticu dostaviti
nadležnoj ispostavi Porezne uprave do zadnjeg dana idućeg mjeseca, od mjeseca
u kojem je prestao radni odnos. Ako posloprimac raskine radni odnos zbog
promjene poslodavca, prijašnji poslodavac daje poreznu karticu posloprimcu,
koji ju je obvezan podnijeti nadležnoj ispostavi Porezne uprave radi evidentiranja
promjene.

(17) Ako porezni obveznik tijekom godine promijeni općinu prebivališta
neće mu se izdati nova porezna kartica. U tom slučaju porezni obveznik
je obvezan prijaviti promjenu prebivališta i predočiti poreznu karticu
novoj nadležnoj ispostavi Porezne uprave najkasnije prije prvog sljedećeg
primitka plaće.

POPUNJAVANJE I SADRŽAJ POREZNE KARTICE

Članak 12.

(1) Porezna kartica sadrži:

I. Opće podatke o poreznom obvezniku

II. Podatke za osobne odbitke

III. Podatke o plaći - mirovini i obračunu poreza iz plaća - mirovina
za kalendarsku 19 \_\_\_\_\_\_\_ godinu

IV. Podatke o poslodavcu

(2) Podatke iz stavka 1. ovog članka pod I. popunjava ispostava Porezne
uprave, nadležna prema prebivalištu posloprimca, na temelju dokumenata
koje ispostavlja nadležni organ općine (odnosno iskaznice, izvadak iz matične
knjige vjenčanih i slično).

(3) Podatke iz stavka I. ovog članka pod II.1. popunjava ispostava Porezne
uprave, nadležna prema prebivalištu posloprimca, na temelju članka 35.
Zakona o porezu na dohodak i to:

- u kolonu 1 - osobni odbitak posloprimca prema članku 35. st. 1. točka
1. Zakona,

- u kolonu 2 - odbitak prema članku 35. st.1. točka 2. Zakona za uzdržavanog
supružnika,

- u kolonu 3 - odbitak za uzdržavanu djecu prema članku 35. stavku 1.
točka 3. Zakona.

- u kolonu 4 - odbitak za uzdržavanog invalidskog člana uže obitelji
prema članku 35. stavku 1. točka 4. Zakona,

- u kolonu 5 - ukupni odbici, zbroj podataka iz kolone 1 do 4,

- u kolonu 6 - unosi se podatak o razdoblju za koje vrijede podaci uneseni
u I. red, kolone 1-5.

Ako porezni obveznik nema pravo na sve osobne odbitke, kolonu predviđenu
za odbitak na koji nema pravo označuje se oznakom -0-.

Neoporezivi dio dohotka - osobni odbici za uzdržavane članove obitelji
mogu se uračunavati, odnosno upisuju se u poreznu karticu posloprimca jedino
ako uzdržavani članovi obitelji ne ostvaruju dohodak od nesamostalnog rada
i ako im nije izdana vlastita porezna kartica.

(4) Podatke iz stavka 1. ovog članka pod II. popunjava ispostava Porezne
uprave, nadležna prema prebivalištu posloprimca tijekom godine s obrazloženjem
o svim dokumentiranim promjenama članova uže obitelji tijekom godine.

(5) Podatke iz stavka 1. ovog članka pod III. popunjava postodavac na
temelju podataka iz "Računa plaća - mirovina", poslovnih knjiga
i druge dokumentacije (analitičke evidencije plaća, isplatne liste, knjige
blagajne, izvatka žiro-računa, naloga za uplatu i isplatu i slično). Podaci
se popunjavaju mjesečno u roku najkasnije 7 dana od proteka mjeseca u kojemu
su obavljene isplate plaća odnosno mirovine. Podaci se popunjavaju na slijedeći
način:

- u kolonu 1 - podatak o razdoblju - mjesecu u kojemu su isplaćene plaće
ili mirovine,

- u kolonu 2 - podatak o isplaćenoj plaći i drugim dohocima od nesamostalnog
rada tijekom mjeseca,

- u kolonu 3 - podatak o obveznim doprinosima iz plaće,

- u kolonu 4 - podatak o iznosu osobnih odbitaka poreznog obveznika,

- u kolonu 5 - podatak o datumu uplate poreza i prireza,

- u kolonu 6 - podatak o iznosu obračunatog i uplaćenog poreza na dohodak,

- u kolonu 7 - podatak o iznosu obračunatog i uplaćenog prireza,

- u kolonu 8 - pečat i potpis odgovorne osobe poslodavca.

(6) Podaci se u poreznu karticu unose putem računara, strojno, odnosno
ručno tintom ili kemijskom olovkom. Uneseni podaci ne smiju se brisati
ni ispravljati, ako se pogriješi, grešku treba precrtati vodoravnom crtom
uz pečat i potpis odgovorne osobe.

RAČUN PLAĆA I MIROVINA

Članak 13.

(1) Poslodavac je obvezan voditi "Račun plaća - mirovina"
za svakog posloprimca i za svaku pojedinu kalendarsku godinu. U "Račun
plaće - mirovine" moraju se unijeti sve činjenice bitne za obustavu
poreza na dohodak od plaće i drugih primanja izjednačenih s plaćom.

(2) "Račun plaće - mirovine" jest evidencija u koju se kronološkim
slijedom unose podaci o svim isplatama odnosno danim dohocima od nesamostalnog
rada u naravi, a osobito o:

- datumu isplate plaće i davanja dohotka u naravi (kolona 1),

- iznosu plaće (kotona 2), koji sadrži zakonska obvezna izdvajanja iz
plaće, iznos osobnih odbitaka, i oporezivu osnovicu,

- iznosu isplaćenih naknada, potpora i nagrada iznad najnižih iznosa
utvrđenih općim kolektivnim ugovorima (kolona 3).

- iznosu davanja u naravi (kolona 4),

- iznosu zakonom propisanih izdvajanja (doprinosa) iz plaće posloprimca
(kolona 5),

- ukupnom osobnom odbitku posloprimca (kolona 6),

- iznosu obračunatih osobnih odbitaka (kolona 7),

- oporezivoj osnovici, odnosno iznosu plaće koji podliježe oporezivanju
(kolona 8).

- datumu uplate poreza na dohodak od nesamostalnog rada i prireza (kolona
9),

- iznosu uplaćenog poreza na dohodak od nesamostalnog rada (kolona 10),

- iznosu uplaćenog prireza (kolona 11).

(3) Ako se plaća ili mirovina isplaćuje višekratno tijekom mjeseca u
"Račun plaće - mirovina" unosi se svaka isplata, a na kraju mjeseca,
odnosno najkasnije u roku pet (5) dana nakon iskeka mjeseca upisani podaci
moraju se zbrojiti odnosno mora se iskazati mjesečni zbroj podataka.

(4) Prilikom prestanka radnog odnosa i na kraju kalendarske godine poslodavac
je obvezan zaključiti "Račun plaća-mirovina".

(5) Poslodavac nije obvezan voditi "Račun plaća - mirovina"
kao posebnu analitičku evidenciju ako u svojim knjigovodstvenim evidencijama
(analitičkom knjigovodstvu plaća) osigurava sve podatke propisane u stavcima
(1) i (2) ovog članka i ako ih vodi na način propisan u stavcima (3) i
(4) ovog članka.

PROMJENE OBUSTAVLJENOG POREZA NA PLAĆE

Članak 14.

(1) Poslodavac je obvezan u idućim isplatama plaće posloprimcu vratiti
više obustavljeni i uplaćeni porez na dohodak od plaće ili naknadno manje
plaćeni porez na dohodak obustaviti od plaće u slijedećim slučajevima:

- ako mu posloprimac predoči Poreznu karticu s promjenama odbitaka koje
nisu bile poznate u trenutku prijašnjih isplata,

- ako utvrdi da obračun poreza nije obavljao na Zakonom o porezu na
dohodak i ovim Pravilnikom propisan način.

(2) Ako poslodavac više nije u mogućnosti naknadno obustaviti manje
plaćeni porez na dohodak posloprimca, obvezan je o toj činjenici izvijestiti
ispostavu Porezne uprave nadležnu prema mjestu prebivališta poreznog obveznika.

(3) Ako iznos plaće za isplatu posloprimcu nakon obavljenog obračuna
plaće nije dovoljan za uplatu poreza na dohodak, posloprimac je obvezan
poslodavcu uplatiti iznos koji nedostaje ili će poslodavac taj iznos obustaviti
od drugih primanja posloprimca. Navedeno ne utječe na obvezu uplate poreza
od strane poslodavca.

(4) Ako poslodavac u idućoj isplati plaća ne može iz obračunatog poreza
na dohodak svih posloprimaca s područja jedne općine podmiriti prethodno
više plaćeni porez na dohodak, može pismenim putem zahtijevati povrat više
plaćenog poreza na dohodak od nadležne ispostave Porezne uprave prema prebivalištu
posloprimaca. Ovaj zahtjev podnosi se putem ispostave Porezne uprave nadležne
za poslodavca.

OBVEZE POSLOPRIMCA U POSTUPKU OPOREZIVANJA PLAĆA

Članak 15.

(1) Odgovornost poslodavca u postupku oporezivanja plaća utvrđena je
u odredbama članka 16. ovog Pravilnika.

(2) Poslodavac i posloprimac solidarni su dužnici u postupku obračunavanja
i plaćanja poreza na dohodak.

(3) Ispostava Porezne uprave nadležna prema sjedištu poslodavca odlučuje
tko je odgovorni dužnik.

(4) Bez obzira na odluku Porezne uprave, iako sam ne obavlja obračun,
obustavu i uplatu poreza na dohodak, posloprimac u postupku oporezivanja
ostaje porezni dužnik.

ODGOVORNOST POSLODAVCA U POSTUPKU OPOREZIVANJA PLAĆA

Članak 16.

(1) U skladu s odredbama članka 43. stavka 1. Zakona o porezu na dohodak
poslodavac je obvezan obračunati, obustaviti i uplatiti porez na dohodak
od nesamostalnog rada i shodno članku 99. stavku 4. istog Zakona jamči
za naplatu poreza od nesamostalnog rada.

(2) Poslodavac je odgovoran i kada je manje uplaćeni porez na dohodak
od nesamostalnog rada posljedica njegova nepoznavanja propisa o oporezivanju
dohotka.

(3) Ako nadležna ispostava Porezne uprave na temelju raspoložive dokumentacije
i podataka, utvrdi da je u odnosu na stvarni iznos obveze za uplatu porez
uplaćen u manjem iznosu, poslodavcu će dostaviti pisani zahtjev za ispravak
obračuna i uplatu manje plaćenog poreza na dohodak s obrazloženjem i utvrđenim
činjenicama o odgovornosti poslodavca.

(4) Ako poslodavac sam utvrdi i sam otkloni nedostatke i nepravilnosti
te dostavi Izvještaj o dohotku od nesamostalnog rada i uplaćenom porezu
na dohodak u \_\_\_\_\_\_\_\_\_\_\_\_\_mjesecu \_\_\_\_\_\_\_\_ godine" i kopije naloga
za uplatu u kojim se nepravilnosti uklonjene, zahtjev se iz prethodnog
stavka ne dostavlja. Poslodavci koji uplatu poreza na dohodak obavljaju
sa žiro-računa otvorenog kod Zavoda za platni promet ne dostavljaju kopije
naloga o uplaćenom porezu na dohodak.

(5) Iako je poslodavac odgovoran za manje obračunati, obustavljeni i
uplaćeni porez na dohodak, ima pravo od posloprimca potraživati naknadno
uplaćeni iznos.

(6) Odgovornost poslodavca ne postoji u ovim slučajevima:

- ako zbog netočnih ili nepotpunih podataka o osobnim odbicima na poreznoj
kartici obračuna i uplati manji porez na dohodak,

- ako nije u mogućnosti naknadno obustaviti i uplatiti porez na dohodak,
jer posloprimac od tog poslodavca više ne prima dohodak od nesamostalnog
rada i ako je o toj činjenici izviještena nadležna ispostava Porezne uprave,
u smislu članka 14. ovog Pravilnika.

(7) Ako poslodavac posloprimca posudi trećoj osobi, odgovornost za postupak
oporezivanja u razdoblju trajanja posudbe snose poslodavac i treća osoba.

OBAVIJESTI O POREZU NA DOHODAK OD NESAMOSTALNOG RADA

Članak 17.

(1) Ispostava Porezne uprave nadležna prema sjedištu poslodavca odnosno
posloprimca obvezna je na usmeni ili pisani zahtjev poslodavca ili posloprimca
dati obavijesti i upute o primjeni odredaba Zakona o porezu na dohodak
i ovog Pravilnika, a poglavito koji se primici smatraju dohotkom od nesamostalnog
rada posloprimca.

(2) Obavijesti i napuci iz prethodnog stavka ne znače i konačnu odluku
o poreznoj obvezi po kojoj se treba utvrditi porez.

(3) Ako nadležna ispostava Porezne uprave u roku 15 dana ne pruži traženu
obavijest ili uputu, poslodavac odnosno posloprimac mogu o tome izvijestiti
nadređenu jedinicu Porezne uprave i od nje o istomu zatraži obavijest odnosno
uputu.

(4) Pisana tumačenja i odgovore na upite u svezi s odredbama Zakona
o porezu na dohodak i ovog Pravilnika daje Područni ured Porezne uprave
nadležan prema sjedištu poslodavca, odnosno posloprimca.

PRIJELAZNE I ZAVRŠNE ODREDBE

Članak 18.

(1) U skladu sa člankom 119. stavak 2. Zakona o porezu na dohodak, poreznu
karticu za 1994. godinu svakog posloprimca u dijelu koji se odnosi na opće
podatke o poreznom obvezniku, posebne podatke za oslobođenja i podatke
o članovima uže obitelji posloprimca (podaci pod I. i II. Porezne kartice)
obvezan je ispuniti poslodavac, odnosno isplatitelj mirovine najkasnije
do 31. siječnja 1994. godine.

(2) Poslodavac odnosno isplatitelj mirovine obvezan je

podatke iz stavka (1) ovog članka ispuniti na temelju dokumentacije
iz članka 12. stavci 2. i 6. ovog Pravilnika, odnosno u iznimnim slučajevima
na temelju osobnog iskaza poreznog obveznika u pisanom obliku.

(3) Poslodavac je u poreznu karticu obvezan upisati osobne odbitke na
temelju pisane izjave posloprimca, kojom jamči da od drugih poslodavaca
nije i neće zahtijevati upis osobnih odbitaka u druge porezne kartice.

(4) Porez na dohodak od nesamostalnog rada iz mirovina u l994. godini
utvrdit će se od oporezive osnovice - mirovine, umanjene za zakonom propisana
obvezna izdvajanja iz plaće (doprinose) i umanjene za osobne odbitke iz
članka 35. i članka 118. stavka 6. Zakona o porezu na dohodak.

(5) Ako jedinice lokalne uprave i samouprave na temelju zakona i odluka
propišu prirez na porez na dohodak od nesamostalnog rada, prirez će se
utvrđivati od osnovice - njima pripadajućeg dijela poreza na dohodak od
nesamostalnog rada po postupku utvrđenom ovim Pravilnikom, a uplaćivat
će se na propisane račune u rokovima utvrđenim za porez na dohodak od nesamostalnog
rada.

(6) U prilogu ovoga Pravilnika daje se pregled odredaba Zakona o porezu
na dohodak bitnih za utvrđivanje poreza na dohodak od nesamostalnog rada.

Članak 19.

Ovaj Pravilnik stupa na snagu od dana objave u "Narodnim novinama",
a primjenjuje se od l. siječnja 1994. godine.

Klasa: 410-01/93-01/484

Urbroj : 513-07/93-1

Zagreb, 10. prosinca 1993.

Ministar financija

**dr. Zoran Jašić, v. r.**

---

## PRILOG PRAVILNIKU O NAČINU OBRAČUNAVANJA I PLAĆANJA POREZA NA DOHODAK OD NESAMOSTALNOG RADA (PLAĆE I MIROVINE)

### ODREDBE ZAKONA O POREZU NA DOHODAK BITNE ZA UTVRĐIVANJE POREZA NA DOHODAK OD NESAMOSTALNOG RADA OBVEZNIK POREZA NA DOHODAK

Članak 2.

(1) Obveznik poreza na dohodak jest fizička osoba koja u Republici Hrvatskoj
ostvaruje dohodak na koji se plaća porez po ovom Zakonu.

(2) Tuzemni porezni obveznik jest fizička osoba koja ima prebivalište
ili uobičajeno boravište od najmanje 182 dana u Republici Hrvatskoj.

(3) Inozemni porezni obveznik jest fizička osoba koja u Republici Hrvatskoj
nema ni prebivalište ni boravište.

(4) Tuzemnim poreznim obveznikom smatra se i hrvatski državljanin koji
u Republici Hrvatskoj nema ni prebivalište ni boravište, a zaposlen je
u državnoj službi i po toj osnovi prima plaću.

OSNOVICA POREZA NA DOHODAK

Članak 3.

(1) Osnovica poreza na dohodak tuzemnog poreznog obveznika jest ukupni
iznos dohotka, koji porezni obveznik ostvari u zemlji i inozemstvu i to
od:

1. dohotka od nesamostalnog rada,

2. dohotka od samostalne djelatnosti i

3. dohotka od imovine i imovinskih prava.

(2) Dohodak iz stavka (1) ovoga članka umanjuje se za iznos osobnih
odbitaka i iznos gubitka.

(3) Osnovica poreza na dohodak inozemnog poreznog obveznika jest ostvareni
dohodak u zemlji u smislu stavka (1) ovoga članka, umanjen za iznos osobnih
odbitaka i gubitka prema stavku (2) ovoga članka.

RAZDOBLJE PLAĆANJA POREZA NA DOHODAK

Članak 4.

(1) Porez na dohodak utvrđuje se za kalendarsku godinu.

(2) Ako tijekom kalendarske godine dođe do promjene tuzemnog poreznog
obveznika u inozemnog ili inozemnog u tuzemnog, odnosno do promjene tuzemnog
poreznog obveznika, porez na dohodak, umjesto za kalendarsku godinu, utvrđuje
se za razdoblje ostvarivanja dohotka u toj godini.

STOPA POREZA NA DOHODAK

Članak 5.

(1) Porez na dohodak plaća se po stopi od 25 % od oporezivog dohotka
do visine trostrukog iznosa godišnje minimalne plaće utvrđene u smislu
propisa o radu.

(2) Porez na dohodak plaća se po stopi od 35 % na višak oporezivog dohotka
iznad trostruke godišnje minimalne plaće.

ŠTO SE NE SMATRA DOHOTKOM

Članak 6.

(1) U dohodak ne ulaze:

1. potpore radi zbrinjavanja ratnih invalida i članova uže obitelji
poginulih boraca, kao i pomoć žrtvama borbe za slobodu Republike Hrvatske,
na temelju posebnih propisa,

2. potpore zbog uništenja i oštećenja imovine zbog ratnih događaja,
elementarnih nepogoda i drugih izvanrednih događaja,

3. socijalne potpore,

4. doplatak na djecu i novčana primanja za opremu novorođenog djeteta,

5. iznosi primljeni po osnovi osiguranja života i imovine,

6. naknade štete zbog posljedica nesreće na radu,

7. naknade za vrijeme vojne službe u oružanim snagama Republike Hrvatske,

8. naknade pripadnicima civilne zaštite i drugim osobama koje proističu
iz propisa o civilnoj obuci i zaštiti od elementarnih nepogoda,

9. invalidska primanja po bilo kojoj osnovi i primanja po propisima
o socijalnom osiguranju, osim plaća i mirovina,

10. naknade plaća za vrijeme privremene nezaposlenosti i spriječenosti
za rad zbog bolesti i povreda,

11. primanja na ime pomoći obitelji umrlog radnika,

12. plaće invalida i drugih invalidnih osoba zaposlenih u poduzećima
za zapošljavanje invalida, kao i nagrade osobama koje se nalaze na profesionalnoj
rehabilitaciji u tim poduzećima,

13. naknade i nagrade koje osuđene osobe primaju za rad u kaznenopopravnim
ustanovama i domovima za preodgoj,

14. primici po osnovi naknada, potpora i nagrada do najnižih iznosa
utvrđenih općim kolektivnim ugovorima, a dnevnice za službena putovanja
u inozemstvo do iznosa koji propisuje ministar financija,

15. otpremnine koje se daju prilikom odlaska u mirovinu,

16. nagrade učenicima i studentima za vrijeme njihovog praktičnog rada,

17. primanja studenata i đaka na redovnom školovanju za rad preko studentskih
i đačkih udruga,

18. posebne novčane potpore, koje daje poslodavac posloprimcu do iznosa
kojega odredi ministar financija.

DOHODAK OD NESAMOSTALNOG RADA

Članak 7.

(1) U dohodak od nesamostalnog rada spadaju:

1. plaća iz radnog odnosa u skladu s propisima o radu, umanjena za zakonom
propisana obvezna izdvajanja,

2. mirovine i drugi dohoci iz prijašnjeg radnog odnosa bez obzira da
li ih plaća poslodavac ili druga osoba, umanjene za zakonom propisana obvezna
izdvajanja,

3. primici po osnovi naknada, potpora i nagrada iznad najnižih iznosa
utvrđenih općim kolektivnim ugovorima,

4. plaća iz radnog odnosa što je isplati druga osoba,

5. svi drugi primici po osnovi rada i u svezi s radom

(2) Dohotkom od nesamostalnog rada smatraju se i:

1. premije osiguranja, koje pravne i fizičke osobe plaćaju za svoje
radnike i druge osobe po osnovi osiguranja života, dodatne mirovine i njihove
imovine te stipendije isplaćene iznad minimalne plaće,

2. plaća poduzetnika (poduzetnička plaća), koja ulazi u rashod pri utvrđivanju
poreza na dohodak, odnosno poreza na dobit.

(3) Dohotkom od nesamostalnog rada, u smislu stavka (1) ovoga članka
smatraju se i druga primanja, koja se umjesto u novcu, nadoknađuju u stvarima
ili u drugom obliku, koja imaju novčanu vrijednost, kao što su korištenje
zgrada, plovnih objekata i automobila u vlasništvu poduzetnika za nadoknađivanje
najamnine za stanovanje, povoljnije kamate pri odobravanju kredita i drugo.
Pod povoljnijim kamatama podrazumijevaju se kamate koje se ugovaraju ispod
eskontne stope Narodne banke Hrvatske bez obzira na to da li kredit ostvaruje
zaposleni ili poduzetnik.

(4) Ministar financija potanko će propisati provedbu odredaba stavka
(3) ovoga članka.

Članak 8.

(1) Porez na dohodak od nesamostalnog rada ne plaćaju:

1. šefovi stranih diplomatskih misija akreditirani u Republici Hrvatskoj
i diplomatsko osoblje stranih diplomatskih misija u Republici Hrvatskoj
te članovi njihovih domaćinstava, ako ti članovi domaćinstava nisu hrvatski
državljani ili nemaju prebivalište u Republici Hrvatskoj,

2. šefovi stranih konzulata u Republici Hrvatskoj i konzularni funkcionari
te članovi njihovih domaćinstava ako ti članovi nisu hrvatski državljani
ili nemaju prebivalište u Republici Hrvatskoj,

3. funkcionari UN i njenih specijalnih agencija, eksperti tehničke pomoći
UN i njenih specijaliziranih agencija,

4. osobe zaposlene kod stranih diplomatskih misija, konzulata i međunarodnih
organizacija, osobe zaposlene kod šefova diplomatskog osoblja stranih diplomatskih
misija i međunarodnih organizacija u Republici Hrvatskoj, ako nisu hrvatski
državljani ili nemaju prebivalište u Republici Hrvatskoj.

(2) Porez od nesamostalnog rada ne plaćaju počasni konzularni funkcionari
stranih konzulata u Republici Hrvatskoj što ih primaju od države koja ih
je imenovala za obavljanje konzularnih funkcija.

Članak 9.

(1) Fizičke osobe koje povremeno obavljaju određene usluge pravnim i
fizičkim osobama, ako nisu s njima u radnom odnosu, plaćaju porez od nesamostalnog
rada od svakog pojedinačno ostvarenog prihoda po stopi od 25 % bez prava
na osobne odbitke iz članka 35. ovoga Zakona.

(2) Fizičke osobe koje privremeno i povremeno na temelju ugovora o radu
obavljaju poslove za pravne osobe plaćaju porez iz stavka (1) ovoga članka.

OSOBNI ODBICI

Članak 35.

(1) Neoporezivi dio dohotka iznosi:

1. 0,60 minimalne godišnje plaće iz godine za koju se utvrđuje porez
za poreznog obveznika,

2. 0,30 minimalne godišnje plaće iz godine za koju se utvrđuje porez
za uzdržavanog supružnika ili drugog člana uže obitelji,

3. 0,10 minimalne godišnje plaće iz godine za koju se utvrđuje porez
za prvo dijete, za drugo dijete 0,20 i za svako daljnje dijete povećava
se iznos neoporezivog dijela dohotka za 0,10.

4. 0,30 minimalne godišnje plaće iz godine za koju se utvrđuje porez
za uzdržavanog invalidnog člana uže obiteIji.

(2) Iznosi neoporezivog dohotka iz stavka (1) ovoga članka se zbrajaju.

(3) Dohodak iz stavka (1) ovoga članka umanjuje se za neoporezivi dio
dohotka za djecu i druge uzdržavane članove uže obitelji samo jednom od
supružnika, ako su oba supružnika obveznici poreza na dohodak.

(4) Užom obitelji, u smislu ovoga Zakona smatraju se:

1. supružnici,

2. djeca u smislu propisa o stjecanju prava na doplatak za djecu,

3. djeca nakon završenog redovnog školovanja do prvog zapošljavanja,
ako su prijavljena Zavodu za zapošljavanje i ako ih uzdržavaju roditelji,

4. djeca koju su roditelji dužni uzdržavati u smislu propisa o odnosima
roditelja i djece, te

5. roditelji bračnih supružnika ako žive u zajedničkom domaćinstvu.

(5) Zajedničkim domaćinstvom smatra se zajedničko ostvarivanje i trošenje
prihoda.

UTVRĐIVANJE POREZA

Članak 38.

(1) Obveznici poreza na dohodak dužni su porez plaćati na način i u
rokovima utvrđenim ovim Zakonom i propisima donijetim na osnovi Zakona.

(2) Porez na dohodak za koji se podnosi porezna prijava obračunava se
godišnje.

(3) Porez na dohodak od nesamostalnog rada od plaća i mirovina obračunava
se mjesečno po stopi od 25 % do visine trostrukog iznosa minimalne plaće
iz prethodnog mjeseca, a na višak dohotka iznad ovog iznosa obračunava
se po stopi od 35 %.

(4) Pri obračunu poreza na dohodak iz stavka (3) ovoga članka odbija
se neoporezivi dio dohotka iz članka 35. ovoga Zakona od minimalne mjesečne
plaće.

Članak 39.

(1) Obveznicima poreza na dohodak porez se utvrđuje rješenjem Porezne
uprave prema prebivalištu poreznog obveznika.

(2) Rješenjem iz stavka (1) ovoga članka porez se utvrđuje prema poreznoj
osnovici iz članka 3. ovoga Zakona, s time da se od utvrđenog poreza odbijaju
iznosi plaćenog predujma po svim vrstama dohotka.

POREZNA PRIJAVA

Članak 40.

(1) Obveznici poreza na dohodak dužni su podnijeti poreznu prijavu Poreznoj
upravi nakon isteka poreznog razdoblja (kalendarske godine).

(2) Porezna prijava podnosi se Poreznoj upravi do kraja veljače nakon
isteka godine za koju se utvrđuje porez.

(3) Oblik i sadržaj porezne prijave propisuje ministar financija.

Članak 42.

(1) Ako je obveznik poreza od nesamostalnog rada tijekom godine ostvario
dohodak samo od plaće ili mirovine, ne podnosi poreznu prijavu, a plaćeni
predujmovi poreza smatraju se konačno utvrđenim porezom na dohodak.

(2) Ako je obveznik poreza od nesamostalnog rada ostvario dohodak iz
više radnih odnosa ili druge vrste dohotka ili kada je Porezna uprava zatražila
od poreznog obveznika da plati naknadni porez od nesamostalnog rada ili
kada je porezni obveznik primio plaću izravno iz inozemstva, dužan je podnijeti
poreznu prijavu iz članka 40. ovoga Zakona.

(3) Ako je obveznik poreza od nesamostalnog rada tijekom godine ostvario
dohodak samo od plaće ili mirovine, može podnijeti poreznu prijavu radi
ostvarivanja prava na osobne odbitke iz članka 35. ovoga Zakona, koji nisu
bili odbijeni prilikom isplate plaće, odnosno mirovine.

UTVRĐIVANJE PREDUJMA POREZA PO POJEDINIM VRSTAMA DOHOTKA

Članak 43.

(1) Predujam poreza na dohodak od nesamostalnog rada obračunava i uplaćuje
poslodavac odnosno isplatitelj dohotka, prilikom svake isplate dohotka.

(2) Predujam poreza od nesamostalnog rada obračunava se i uplaćuje po
stopama koje važe na dan isplate dohotka.

(3) Dohodak od nesamostalnog rada od plaća i mirovina čini ukupni iznos
plaće odnosno mirovine isplaćen tijekom mjeseca.

(4) Dohodak od nesamostalnog rada iz drugih primanja čini svaka pojedinačna
isplata.

Članak 44.

(1) Fizičke osobe, koje dohodak od nesamostalnog rada ostvare neposredno
iz inozemstva, dužne su na taj dohodak same obračunati predujam poreza
od nesamostalnog rada i uplatiti ga u roku od sedam dana od dana primitka
dohotka.

(2) Fizička osoba zaposlena u diplomatskom odnosno konzularnom predstavništvu
strane države, u međunarodnoj organizaciji ili u predstavništvu ili organizaciji
koja na teritoriju Republike Hrvatske ima diplomatski imunitet, kada je
porezni obveznik po ovom Zakonu, dužna je sama obračunati predujam poreza
od nesamostalnog rada na način iz stavka (1) ovoga članka.

Članak 45.

Strana organizacija koja ne uživa diplomatski imunitet u Republici Hrvatskoj
i službenici te organizacije sa sjedištem odnosno prebivalištem u Republici
Hrvatskoj, dužni su pri isplati dohotka od nesamostalnog rada zaposlenim
građanima ili stranim državljanima obračunati porez po odredbama ovoga
Zakona i uplatiti ga u roku sedam dana od dana isplate.

Članak 46.

(1) Ako je obveznik poreza na dohodak ostvario dohodak izravno iz inozemstva
i oporezovan je u inozemstvu porezom koji odgovara porezu na dohodak, porez
plaćen u inozemstvu uračunava se u porez na dohodak

(2) Postupak o priznavanju poreza prema stavku (1) ovoga članka primjenjuje
se ako međunarodnim ugovorom o izbjegavanju dvostrukog oporezivanja nije
određeno dr-ugačije.

Članak 47.

(1) Način plaćanja poreza na dohodak od plaća i mirovina te od drugih
dohodaka od nesamostalnog rada potanko se uređuje pravilnikom kojeg donose
ministar financija

Pravilnikom iz stavka (1) ovoga članka propisuje se oblilk = sadržaj
porezne kartice, koju su dužni voditi poslodavci i isplatitelji mirovina.
Poreznu karticu besplatno izdaje Porezna uprava, a poslodavci, odnosno
isplatitelji mirovina dužni su je čuvati dok traje radni odnos posloprimca,
odnosno dok se isplaćuje mirovina.

(3) Jedan popunjeni primjerak porezne kartice poslodavac dostavlja Poreznoj
upravi do 31. siječnja iduće godine za proteklu godinu.

Članak 65.

(1) Dohodak koji građanin ostvari obavljanjem djelatnosti za koju nema
odobrenje ili dozvolu nadležnog tijela ili ne ispunjava druge uvjete, smatra
se dohotkom ostvarenim bespravnim obavljanjem djelatnosti.

(2) Dotkodak ostvaren bespravnim obavljanjem djelatnosti nakon odbitka
troškova koji su bili potrebni za ostvarenje istog dohotka čini imovinsku
korist.

JAMSTVO

Članak 99.

(4) Za naplatu poreza koji se plaća po odbitku jamči isplatitelj.

KAZNENE ODREDBE

Članak 107.

Novčanom kaznom u dinarskoj protuvrijednosti od 100 do 1.000 DEM kaznit
će se za prekršaj:

1. porezni obveznik koji ne podnese poreznu prijavu u propisanom roku
(članak 40. stavak (1) i (3) i 42. stavak (2)),

3. poslodavac odnosno isplatitelj koji ne obračuna ili ne uplati predujam
poreza od nesamostalnog rada, fizičke osobe, koje su dužne same obračunati
porez od nesamostalnog rada i strane organizacije, te isplatitelji koji
su dužni obraćunati porez po odbitku (članci 43., 44., 45. i 49.).

Članak 110.

(1) Novčanom kaznom u dinarskoj protuvrijednosti od 100 do 500 DEM za
prekršaj će se kazniti građanin koji ostvari, dohodak bespravnim obavljanjem
djelatnosti (članak 65.)

(2) Pored novčane kazne za taj će se prekršaj izreći i zaštitna mjera
oduzimanja imovinske koristi ostvarene izvršenjem prekršaja.

Članak 113.

Iznosi novčanih kazni iz članka 107..108.,109.,110. i 111. ovoga Zakona
izriću se u hrvatskim dinarima prema srednjem tečaju DEM Narodne banke
Hrvatske na dan izricanja kazne.

PRIJELAZNE I ZAVRŠNE ODREDBE

Članak 117.

Plaće i prihodi ostvareni do dana primjene ovoga Zakona oporezivat će
se prema propisima koji su do tada bili na snazi, ako ovim Zakonom i propisima
donesenim na temelju ovoga Zakona nije propisano drugačije.

Članak 118.

(1) Oslobođenja i olakšice od plaćanja poreza. koje su stečene po Zakonu
o neposrednim porezima prije dana primjene ovoga Zakona. primjenjuju se
do isteka vremena za njihovo korištenje.

(6) Iznimno od odredbe članka 35. stavka 1. točke 1. ovoga Zakona. u
1994. godini neoporezivi dio dohotka za umirovljenike iznosi 1,00 minimalne
godišnje plaće.

Članak 119.

(1) Propisi za provođenje ovoga Zakona, kao i propisi o praćenju i evidentiranju
poreza bit će doneseni do 31. prosinca 1993. godine.

(2) Iznimno od odredbe članka 47. stavka (2) ovoga Zakona, poreznu karticu
za 1994. godinu ispunit će poslodavci i popunjenu je dostaviti Poreznoj
upravi.

Članak 120.

Od dana primjene ovog Zakona prestaje važiti Zakon o neposrednim porezima
("Narodne novine", br.19/90., 28/90., 14/91. i 3/91. i 25/93.)
i Uredba o izmjeni i dopuni Zakona o neposrednim porezima ("Narodne
novine", br. 59/93.). te se stavlja van snage točka 19. Uredbe o nastavljanju
važenja pravnoga sadržaja i učinka određenih uredbi Vlade Republike Hrvatske
na temelju zakonske ovlasti ("Narodne novine". br. 100/93.).

Članak 121.

Ovaj Zakon stupa na snagu osmoga dana od dana objave u "Narodnim
novinama", a primjenjuje se od 1. siječnja 1994. godine.

Pravilnik, NN 113/1993-2180
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)